Document ID: 32006D0915

DEĊIŻJONI TAL-KUMMISSJONI
tal-11 ta' Diċembru 2006
li testendi l-perjodu ta' validità tad-Deċiżjoni 2002/887/KE marbuta ma' pjanti li jinżammu nani b'mod naturali jew artifiċjali ta' Chamaecyparis Spach, Juniperus L. u Pinus L., li joriġinaw fil-Ġappun
(innotifikata taħt dokument numru C(2006) 5997)
(2006/915/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar miżuri ta' protezzjoni kontra l-introduzzjoni fil-Komunità ta' organiżmi li jagħmlu ħsara lill-pjanti jew lill-prodotti tal-pjanti kif ukoll kontra t-tifrix tagħhom fil-Komunità (1), u b'mod partikolari l-Artikolu 15(1) tagħha,
Wara li kkunsidrat it-talba magħmula mir-Renju Unit,
Billi:
(1)
Id-Deċiżjoni tal-Kummissjoni 2002/887/KE tat-8 ta' Novembru 2002 li tawtorizza derogi minn ċerti dispożizzjonijiet tad-Direttiva tal-Kunsill 2000/29/KE marbuta ma' pjanti li jinżammu nani b'mod naturali jew artifiċjali ta' Chamaecyparis Spach, Juniperus L. u Pinus L., li joriġinaw fil-Ġappun (2) tawtorizza lill-Istati Membri sabiex jipprevedu derogi minn ċerti dispożizzjonijiet tad-Direttiva tal-Kunsill 2000/29/KE marbuta ma' pjanti li jinżammu nani b'mod naturali jew artifiċjali ta' Chamaecyparis Spach, Juniperus L. u Pinus L., li joriġinaw fil-Ġappun, għal perjodi limitati u soġġetti għal kondizzjonijiet speċifiċi.
(2)
Minħabba li ċ-ċirkostanzi li jiġġustifikaw l-awtoriżazzjoni għadhom japplikaw u m'hemm l-ebda tagħrif ġdid li jagħti lok għal reviżjoni tal-kondizzjonijet speċifiċi, l-awtoriżazzjoni għandha tiġi estiża.
(3)
Id-Deċiżjoni 2002/887/KE għandha għalhekk tiġi emendata skond dan.
(4)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar is-Saħħa tal-Pjanti,
ADOTTAT DIN ID-DEĊIŻJONI
Artikolu 1
Id-Deċiżjoni 2002/887/KE hija emendata kif ġej:
(1)
Fl-ewwel paragrafu u fit-tieni paragrafu ta' l-Artikolu 2, “l-1 ta' Awissu 2005 u l-1 ta' Awissu 2006” jsiru “l-1 ta' Awissu 2007 u l-1 ta' Awissu 2008”.
(2)
It-tabella fl-Artikolu 4 tinbidel bit-tabella li ġejja:
“Pjanti
Perjodu
Chamaecyparis:
l-1.1.2007 sal-31.12.2008
Juniperus:
l-1.11.2006 sal-31.3.2007, u l-1.11.2007 sal-31.3.2008
Pinus:
l-1.1.2007 sal-31.12.2008”
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, 11 ta' Diċembru 2006.

Labels: 16
20
3
6
18
15